# Síndrome d'alliberament de citocines

La síndrome d'alliberament de citocines (SAC) és una forma de síndrome de resposta inflamatòria sistèmica que pot ser desencadenada per diversos factors com ara infeccions i certs fàrmacs. Es produeix quan un gran nombre de leucòcits s'activen i alliberen citocines inflamatòries, que al seu torn activen encara més leucòcits. La SAC és també un efecte advers d'alguns medicaments d'anticossos monoclonals, així com també de teràpies de transferència de limfòcits T. Els casos greus han estat anomenats tempestes de citocines. Quan es produeix com a resultat de l'administració de medicaments, també es coneix com a reacció d'infusió.

## Signes i símptomes

Són febre, fatiga, pèrdua de la gana, dolor muscular i articular, nàusees, vòmits, diarrea, erupcions, respiració ràpida, batec cardíac ràpid, baixa pressió arterial, convulsions, mal de cap, confusió, deliri, al·lucinacions, tremolor i pèrdua de coordinació.
Les proves de laboratori i el seguiment clínic mostren oxigen en sang baix, pressió pulmonar augmentada, augment del cabal cardíac (precoç), potencialment disminució del cabal cardíac (tard), alts nivells de nitrogen en sang, elevació del dímer-D, transaminases elevades, deficiència de factor I i hemorràgia excessiva, nivell superior a la normal de bilirubina.

## Causes

Es poden produir reaccions greus de SAC en diverses malalties infeccioses i no infeccioses, com ara malaltia de l'empelt contra l'hoste, síndrome del destret respiratori agut (SDRA), sèpsia, Ebola, grip aviària, verola i síndrome de resposta inflamatòria sistèmica (SRIS). La limfoihistiocitosi hemofagocítica i la malaltia limfoproliferativa associada amb el virus d'Epstein-Barr són causades per elevacions extremes de les citocines i es pot considerar com una forma de SAC sever.
En la pandèmia de coronavirus del 2019-2020, diverses morts per culpa de la COVID-19 s'han atribuït a la SAC.

## Referències

* ↑ «Cytokine release syndrome». J Immunotherapy Cancer, 6, 15-06-2018, pàg. 56. DOI: 10.1186/s40425-018-0343-9. PMC: 6003181. PMID: 29907163 [Consulta: 20 març 2020].
* 1 2 3 «Current concepts in the diagnosis and management of cytokine release syndrome». Blood, 124, 2, 01-07-2014, pàg. 188–95. DOI: 10.1182/blood-2014-05-552729. PMC: 4093680. PMID: 24876563.
* ↑ «New drugs, new toxicities: severe side effects of modern targeted and immunotherapy of cancer and their management». Critical Care, 21, 1, 01-04-2017, pàg. 89. DOI: 10.1186/s13054-017-1678-1. PMC: 5391608. PMID: 28407743.
* ↑ «In vitro cytokine release assays for predicting cytokine release syndrome: the current state-of-the-science. Report of a European Medicines Agency Workshop». Cytokine, 51, 2, 01-08-2010, pàg. 213–5. DOI: 10.1016/j.cyto.2010.04.008. PMID: 20471854.
* ↑ «Infusion reactions: diagnosis, assessment, and management». Clinical Journal of Oncology Nursing, 14, 2, 01-04-2010, pàg. E10–21. DOI: 10.1188/10.CJON.E10-E21. PMID: 20350882.
* ↑ «Toxicity and management in CAR T-cell therapy». Molecular Therapy Oncolytics, 3, 2016, pàg. 16011. DOI: 10.1038/mto.2016.11. PMC: 5008265. PMID: 27626062.
* ↑ Drazen, Jeffrey M.; Cecil, Russell L.; Goldman, Lee; Bennett, J. Claude. Cecil Textbook of Medicine. 21st. Philadelphia: W.B. Saunders, 2000. ISBN 978-0-7216-7996-9.
* ↑ «Epstein - Barr virus - associated lymphoid proliferations, a 2018 update». Human Pathology, 79, 01-06-2018, pàg. 18–41. DOI: 10.1016/j.humpath.2018.05.020. PMID: 29885408.
* ↑ «How doctors can potentially significantly reduce the number of deaths from Covid-19». Vox, 12-03-2020.
* ↑ «Clinical predictors of mortality due to COVID-19 based on an analysis of data of 150 patients from Wuhan, China». Intensive Care Medicine, 01-03-2020. DOI: 10.1007/s00134-020-05991-x. PMID: 32125452.
* ↑ «COVID-19: consider cytokine storm syndromes and immunosuppression». The Lancet, 16-03-2020. DOI: 10.1016/S0140-6736(20)30628-0 [Consulta: 19 març 2020].